Libanon-krigen 1993

Libanon-krigen 1993 var et militært angrep som Israel iverksatte i Libanon sommeren 1993. Angrep ble kalt «Operasjon Accountability» (Accountability betyr "ansvar" på engelsk) i Israel og «Syvdagerskrigen» i Libanon. Krigshandlingene varte i en uke og var i hovedsak rettet mot Hizbollah. 

Ifølge israelske myndigheter ble angrepet iverksatt av tre grunner: Å rette et direkte angrep mot Hizbollah; Å gjøre det vanskelig for Hizbollah å bruke Sør-Libanon som angrepsbase mot Israel; Å fordrive flyktinger i den hensikt å forsøke å få det libanesiske styret til å gå imot Hizbollah. Angrepet ble i all hovedsak utført med fly, kamphelikoptre, artilleri og krigsskip. Israel hevdet krigen var vellykket, men situasjonen returnerte etterhvert til status quo når begge parter begynte å bryte våpenhvileavtalen som ble inngått.The Middle East and North Africa 2003

Mellom 70- og 90% av de som ble drept under krigen var libanesiske sivile.

Våpenhvile
Etter en uke (den 31. juli) ble det fremforhandlet en våpenhvile av USA. Kamphandlingene hadde da ført til at 118 sivile libanesere ble drept, og 300 000 måtte flykte. Israelske raketter skal også ha truffet en FN-stilling og såret tre nepalske FN-soldater. Våpenhvileavtalen gikk ut på at begge parter skulle avstå fra å angripe sivile mål, ettersom deler av Israels begrunnelse for krigen var at Hizbollah hadde gjort nettopp dette.Global Security: "Operation Accountability" Dette skulle innebære at Israel skulle avslutte sine angrep på libanesiske landsbyer mot at Hizbollah lovte å oppgi sine stadige rakettangrep mot israelske byer. Våpenhvilen skulle vise seg å være skjør og tre uker etter angrep og drepte Hizbollah syv israelske soldater.VG- Vil velte fredshåp (20.8.1993)

Bakgrunn
Israel hevdet at bakgrunnen for angrepet var at Hezbollah like før hadde skutt raketter inn i en landsby i det nordlige Israel, samt at Folkefronten for Palestinas frigjøring hadde drept fem israelske i den israelske sikkerhetssonen i Sør-Libanon.

Resultat/skader
118 sivile libanesere ble drept i krigen. Det hersker usikkerhet om hvor mange Hizbollah-krigere som ble drept, anslagene variere fra 8 til 50. På israelsk side ble to sivile og en soldat drept. 13 israelske sivile ble skadet og et ukjent antall libanesere. Rundt 300 000 libanesere ble fordrevet fra sine hjem.

Human Rights Watch mente at begge parter hadde begått krigsforbrytelser ved at deres handlinger rammet så mange sivile.Human Rights Watch: CIVILIAN PAWNS «Human Rights Watch wrote: 'Both sides have taken actions against civilians whenever the other side was seen as failing to live up to the terms of the "contract" that governed their relationship from July 1993 until April 1996»

En våpenhvile ble fremforhandlet av USA den 31. juli. Våpenhvilen var skjør og mange mener at bruddene på den bidro til Libanon-krigen i 1996.

 Se også 
Liste over kriger Israel har deltatt i

Referanser

Kategori:Kriger med deltagelse av Israel
Kategori:Hizbollah
Kategori:Libanons historie
Kategori:Midtøsten-konflikten
Kategori:Konflikter i 1993
Kategori:1990-årene i Libanon
Kategori:guvernementet Baalbek-Hermel
Kategori:guvernementet Bekaa
Kategori:guvernementet Nabatiye
Kategori:guvernementet Sør-Libanon
Kategori:guvernementet Libanonfjellene